Pregled sadržaja može biti napravljen **specijaliziranom aplikacijom**. Tipovi sadržaja koji se mogu pregledati u sustavu su 3D modeli, 3D modeli s mogućnošću animacije i 3D modeli s mogućnošću interakcije (skaliranje rotiranje mogućnost odabira dijela modela). Primjerice, u učenju elemenata računala može se koristiti 3D model, u učenju ponašanja mrežnog prometa unutar mreže i njegove obrade može se koristiti 3D model s animacijom, a za učenje elemenata korisničkog sučelja može se koristiti 3D model s interakcijom.

Korisnik može unutar slučaja korištenja specijalizirane aplikacije:

* Kamerom mobilnog uređaja učitati slikovnu oznaku i pregledati odgovarajući virtualni sadržaj u aplikaciji proširenoj stvarnosti vezan za određenu lekciju. 3D sadržaj je usidren u prostoru na temelju slikovne oznake te se oko njega može slobodno kretati.
* Mijenjati karakteristike sadržaja
  + Skalirati virtualni sadržaj u proširenoj stvarnosti
  + Rotirati virtualni sadržaj u proširenoj stvarnosti
  + Upravljati animacijom sadržaja u proširenoj stvarnosti (play, pause, stop)
* Postavljati jednostavna pitanja unutar prikaza sadržaja. Pitanja se načelno trebala rješavati odabirom određenog dijela objekta.
* Pregledavati kratke tekstove vezane za lekcije
* Rješavati kviz za pojedinu lekciju
  + Unutar kviza postoji mogućnost odabira ponuđenih odgovora
  + Unutar kviza postoji indikator dobrih odgovora
* Pokrenuti kameru i skenirati QR kod koji ga vodi do 3D sadržaja kojeg može virtualni sadržaj iz prve točke u AR pregledniku operacijskog sustava Android.
  + Putem kamere telefona učitat QR kod koji ga vodi na preuzimanje 3D sadržaja i njegovo otvaranje u ugrađenom generalnom pregledniku AR sadržaja. Napomena, za ovaj sadržaj je potrebno osigurati poslužiteljske resurse na kojima će biti postavljeni.
  + Pozicionirati preuzeti 3D sadržaj u odnosu na automatski detektirane plohe u prostoru putem kamere telefona kroz algoritme za istovremenu lokalizaciju i mapiranje (engl. Simultaneous localization and mapping - SLAM). Pozicionirani sadržaj je usidren u prostoru temeljem SLAM algoritma te se oko njega može slobodno kretati.
  + Skalirati i rotirati 3D sadržaj zadržavajući njegovo usidrenje.
* Pristupiti pojedinačnoj navedenoj funkcionalnosti putem glavnog izbornika aplikacije

Korisnik može unutar slučaja korištenja generalnog AR preglednika:

Sve lekcije odnosno 3D sadržaji prikazani u AR-u mogu imati i svoje dodatne specifične funkcionalnosti.